Το σπίτι ήταν υπέροχο, σε πολύ βολικό σημείο, με θέα στον κόλπο του Βουρκαρίου. Είναι ανεξάρτητη κατοικία, εντός μικρού συγκροτήματος κατοικιών, με δική τους είσοδο. Απαιτείται αυτοκίνητο, καθώς έχει μεγάλη ανηφόρα από τη θάλασσα, και το Βουρκάρι γενικά δεν προσφέρεται για μπάνιο. Έχει όμως πολύ καλές παραλίες σε μικρή απόσταση (Γιαλισκάρι, Οτζιάς). Το σπίτι έχει δύο βεράντες, η μία έχει σκιά το πρωί, η άλλη σχεδόν όλη την ημέρα (από τα καλάμια). Το σπίτι είναι διαμπερές με σίτες παντού, οπότε έχει δροσιά. Ο χώρος είναι εξαιρετικά καλαίσθητος, με κατασκευαστικές και διακοσμητικές λεπτομέρειες που δεν φαίνονται όλες τους στις φωτογραφίες. Η οικοδέσποινα Κατερίνα ασχολήθηκε να μας παράσχει ό,τι χρειαστήκαμε. Συνολικά συστήνουμε το σπίτι ανεπιφύλακτα και αν μπορέσουμε θα το επισκεφτούμε ξανά.